දින 50කට අධික දීර්ඝ තරග සංචාරයකට සහභාගි වීම උදෙසා ඔස්ට්‍රේලියානු ක්‍රිකට් පිල මේ 30 වැනිදා ශ්‍රී ලංකාවට පැමිණීමට නියමිත ය.ටෙස්ට් තරග 3 ක් එක්දින තරග 5ක් හා විස්සයි 20 තරග 2 කට එක්වන ඔස්ට්‍රේලියානු ක්‍රිකට් පිල අදියර තුනකින් ශ්‍රී ලංකාවට ළඟාවේ.පළමු අදියරට විස්සයි 20 කණ්ඩායම පැමිණෙන අතර අගෝස්තු මස 4 වැනිදා එක් දින කණ්ඩායම වෙනුවෙන් ක්‍රීඩකයන් පිරිසක් හා අගෝස්තු 16 දා ටෙස්ට් කණ්ඩායම වෙනුවෙන් ක්‍රීඩකයන් පිරිසක් ශ්‍රී ලංකාවට පැමිණේ.ඔස්ට්‍රේලියානු විස්සයි – 20 ක්‍රිකට් පිල කැමරුන් වයිට් ගේ නායකත්වයෙන් ද ටෙස්ට් හා එක් දින පිල මයිකල් ක්ලාක් ගේ නායකත්වයෙන් ශ්‍රී ලංකාවට එරෙහි සටනට පිවිසෙති.ඔස්ට්‍රේලියානු ක්‍රිකට් කණ්ඩායමක් අවසන් වරට ශ්‍රී ලංකාවට පැමිණියේ 2004 පෙබරවාරි මාසයේ දී වන අතර එහිදී එක්දින හා ටෙස්ට් තරගාවලි දෙකේම ජය ඔස්ට්‍රේලියාවට හිමි විය.